समाजसेवा के साथ युवाओं को भारतीय संस्कृति के साथ जोड़ना चाहिए : अरोड़ा
भास्कर संवाददाता | होशियारपुर
भारतविकास परिषद की बैठक में नए बने सदस्यों को लैपल पिन लगाकर परिषद परिवार में शामिल किया गया। प्रधान और सेवी संजीव अरोड़ा की अध्यक्षता में हुई बैठक की शुरुआत राष्ट्रीय गीत वंदे मातरम से की गई। सचिव जगमीत सिंह सेठी ने परिषद की ओर से लगाए गए प्रोजेक्टो के बारे में जानकारी दी। इस दौरान नवनियुक्त सदस्य भूपिंदर सिंह गग्गी, नरेश जैन, रजिंद्र वांसल को लैपल पिन लगाकर परिषद परिवार में शामिल किया गया।
सेवी संजीव अरोड़ा ने कहा कि परिषद की स्थापना 1963 में डॉ. सूरज प्रकाश जी ने दिल्ली में की थी। जिसकी 1600 शाखाओं के लगभग 1,05,000 सदस्य निस्वार्थ भाव से सेवा कार्यों में लगे हुए है और परिषद का उद्देश्य सिर्फ समाज सेवा ही नहीं बल्कि इसके साथ-साथ युवा पीढ़ी को भारतीय सांस्कृति से जोड़ना भी है। अरोड़ा ने कहा कि नए सदस्यों के शामिल होने से परिषद और दृढ़ता से कार्य करेगी।
सरंक्षक भूपिंदर सिंह पाहवा और जगमीत सेठी ने कहा कि परिषद शुरू से ही समाज सेवा के कार्य कर रही है, जिससे प्रभावित होकर शहर के गणमान्य लोगों का झुकाव परिषद की ओर लगातार बढ़ रहा है। पाहवा ने अन्य संस्थाओं से भी अपील की कि वह भी भारत विकास परिषद की ओर से चलाए जा रहे प्रोजेक्टों का अनुसरण करें। मौके पर इंजीनियर, कर्नल ललित विग, दविंदर अरोड़ा, मनोज ओहरी, महिंद्र सिंह, राजेश बांसल, रिक्की सेतिया, राजेंद्र वांसल, दीपक मेंहदीदत्ता, जगदीश अग्रवाल, राजेंद्र मोदगिल, वरिंदर चोपड़ा, मनोज भल्ला, दविंदर सरीन, तिलक राज शर्मा, गुरदीप सिंह उपस्थित हुए।
नवनियुक्त सदस्यों को लैपल पिन लगाते हुए प्रधान संजीव अरोड़ा, भूपिंदर सिंह पाहवा और अन्य।
hin_Deva bho_Deva hin_Deva hin_Deva hin_Deva hin_Deva